MANIFEST DE WEB INDEPENDENT

Primer de febrer de 1997

per le minirézo

El web independent són milers de llocs web que ofereixen alguns milions de pàgines plenes de passió, opinió i informació produïdes per persones usuàries conscients del seu rol de ciutadanes. El web independent és un nou vincle entre individus, un banc de saber gratuït, ofert, obert i sense pretensions.

Front a llocs comercials, amb missatges publicitaris agressius, destinats a captar i adoctrinar als usuaris, el web independent proposa una visió respectuosa de les persones i de les seves llibertats, incita a la reflexió i al diàleg. Mentre llocs empresarials es converteixen en revistes d'informació i diversió; mentre mastodòntiques webs de la informació-espectacle, de les telecomunicacions, de la informàtica i de l'armament envaeixen la xarxa, el web independent proposa una visió lliure del món, permet escapolir-se de la censura econòmica de la informació, de la confusió de la publicitat i del publi-reportatge i de la reducció d'un espectacle brut i manipulador.

El web independent i contributiu està amenaçat; per la fugida endavant de la tecnologia que dificulta i encareix cada cop més la creació de llocs web; per l'agobiant potència publicitària del web mercantil; els accessos dissimètrics, els Networks Computers, les xarxes privades, el broadcasting, que pretenen reduir l'usuari al paper de consumidor final.

La premsa especialitzada, sempre pendent dels anunciadors i fascinada per la potencialitat tècnica i comercial d'internet, només dedica unes poques línies als llocs independents, ocultant la seva funció cultural a la xarxa; ressenya les morts de webs tradicionals i detalla les novetats dels seus clients. La creació de llocs personals es presentat als usuaris d'Internet com una motivació marginal front a la possibilitat de fer servir la targeta de crèdit.

Convidem a l'usuàri@ a ser conscient del seu paper primordial a l'Internet. Quan instal·lem els nostres llocs, enviem comentaris, correus d'auxili, acceptem crítiques o paraules de suport d'altres usuàri@s o web-remenaires, quan ens ajudem per les llistes de distribució produïm informació lliure i gratuïta que d'altres voldrien vendre i controlar. La pedagogia, la informació, la cultura i el debat són patrimoni de l'usuàri@, de web-remenaires independents i d'iniciatives universitàries i associatives.

La traducció és nostra, webcasc
gener de 2006, per remenaire
https://www.nodo50.org/casc/spip.php?article81

